ดาวโจนส์ปิดพุ่ง/น้ำมันบวก/ทองลง
หุ้นดาวโจนส์ปิดพุ่ง 322.58 จุด ด้านราคาน้ำมันบวก 22 เซนต์ ขณะที่ทองคำลง 6.70 ดอลลาร์
25 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,196.82 จุด เพิ่มขึ้น 322.58 จุด หรือ +0.95% ดัชนี เอสแอนด์พี 500 ปิดที่ 4,266.49 จุด เพิ่มขึ้น 24.65 จุด หรือ +0.58% ดัชนี แนสแดค ปิดที่ 14,369.71 จุด เพิ่มขึ้น 97.98 จุด หรือ +0.69%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 24 มิ.ย. ขณะที่ดัชนี เอสแอนด์พี 500 และ แนสแดค ปิดทำนิวไฮ ขานรับข่าวทำเนียบขาวบรรลุข้อตกลงกับสภาคองเกรสในการลงทุนโครงสร้างพื้นฐานเพื่อกระตุ้นเศรษฐกิจและการจ้างงานในสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด ส่งมอบเดือนส.ค. เพิ่มขึ้น 22 เซนต์ หรือ 0.3% ปิดที่ 73.30 ดอลลาร์/บาร์เรล สัญญาน้ำมันดิบเบรนท์ ส่งมอบเดือนส.ค. เพิ่มขึ้น 37 เซนต์ หรือ 0.5% ปิดที่ 75.56 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนต.ค. 2561สัญญาน้ำมันดิบเวสต์เท็กซัส ตลาดนิวยอร์กปิดบวกติดต่อกันเป็นวันที่ 2 ได้แรงหนุนจากความหวังที่ว่า การฟื้นตัวของเศรษฐกิจในหลายประเทศซึ่งรวมถึงเยอรมนี จะช่วยกระตุ้นความต้องการใช้น้ำมันให้ปรับตัวเพิ่มขึ้นด้วย ขณะเดียวกันนักลงทุนจับตาการประชุมกำหนดนโยบายการผลิตของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในวันที่ 1 ก.ค.นี้ราคาทองคำตลาดโคเม็กซ์งวดส่งมอบเดือนสิงหาคม ลดลง 6.70 ดอลลาร์ ปิดที่ 1,776.70 ดอลลาร์ต่อออนซ์